बिजेपि सोरखार फैनायनि उनाव हिन्दु बेंगलिफोरआ  एन आर सिनि खामानियाव हेफाजाब खालामनो थांनायाव  हिन्दु बेंगलिफोरआ हा, न’-बां गोमानायजों लोगोसे रां खरसा खालामनानि हारासास्थि जानांनायजों लोगोसे  मेलेमारि  नारसिन जादों। गोबां हिन्दु बेंगलिफोरआ आगानफ्रोमबो गावखौनो फोथैनाबो लानांदों होननानैबो फोरमायो।  एन आर सिनि खामानि मावनायनि सिगां बिटिसिजों लोगोसे गासै आसामनि हिन्दु बेंगलिफोरआ बिजेपिखौ मदद होदोंमोनबालाबो एन आर सिनि खामानि जोबनायनि उनाव हिन्दु बेंगलिफोरआ बिजेपि हानजाखौ मदद होनाया जाम्बानि खामानिमोन बेखौ दासो हिन्दु बेंगलिफोरआ मोनथिनानै मोनबाय होननानै गोमोहाबथाव बाथ्रा बुङो । बिनि थाखायनो आसामनि हिन्दु बेंगलिफोरनि मेलेमजिबिफोरा मोनसे गावनि असे राजखान्थि हानजा दानो सानगासिनो दं होननानै बुङो रबीन्द्र बाला बिस्वासआ । आसामाव राजखान्थि हानजा  दाब्लानो गावनो हेफाजाब होनायजों लोगोसे नाग्रिजुलिनि रायजो-राजाफोराबो फैगौ बिटिसि बिसायख’थि आरो 2021  मायथायनि बिधान सभा बिसायख’थियाव बिजेपि हानजाखौ हिन्दु बेंगलिफोरआ नांगौबादि  नेवसिगोन होननानैबो रबीन्द्र बाला बिस्वासआ बुङो।